CELEX: 62021CN0500
Language: el
Date: 2021-08-13 00:00:00
Title: Υπόθεση C-500/21 P: Αναίρεση που άσκησε στις 13 Αυγούστου 2021 η Health Information Management (HIM) κατά της αποφάσεως που εξέδωσε το Γενικό Δικαστήριο (δέκατο τμήμα) στις 9 Ιουνίου 2021 στην υπόθεση T-235/19, Health Information Management (HIM) κατά Επιτροπής

27.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 391/16
            
         
      Αναίρεση που άσκησε στις 13 Αυγούστου 2021 η Health Information Management (HIM) κατά της αποφάσεως που εξέδωσε το Γενικό Δικαστήριο (δέκατο τμήμα) στις 9 Ιουνίου 2021 στην υπόθεση T-235/19, Health Information Management (HIM) κατά Επιτροπής
      (Υπόθεση C-500/21 P)
      (2021/C 391/24)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: Health Information Management (HIM) (εκπρόσωπος: P. Zeegers, avocat)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Γενικό Δικαστήριο:
      
                  —
               
               
                  να κρίνει την παρούσα αίτηση αναιρέσεως παραδεκτή και βάσιμη· κατά συνέπεια
               
            
                  —
               
               
                  να αναιρέσει τις σκέψεις 93 έως 97 και 117 έως 185 της από 9 Ιουνίου 2021 αποφάσεως του Γενικού Δικαστηρίου της Ευρωπαϊκής Ένωσης στην υπόθεση T-235/19, Health Information Management κατά Επιτροπής·
               
            
                  —
               
               
                  να αναιρέσει τα σημεία 1, 2, 3 και 5 του διατακτικού της αναιρεσιβαλλομένης αποφάσεως·
               
            
                  —
               
               
                  να αναπέμψει την υπόθεση στο Γενικό Δικαστήριο προκειμένου αυτό να αποφανθεί επί του αιτήματος που υπέβαλε η αναιρεσείουσα με την από 4 Απριλίου 2019 προσφυγή-αγωγή της·
               
            
                  —
               
               
                  να καταδικάσει την Ευρωπαϊκή Επιτροπή στο σύνολο των εξόδων, περιλαμβανομένων των εξόδων και της αμοιβής του δικηγόρου της αναιρεσείουσας, των οποίων το ποσό ανέρχεται, σύμφωνα με προσωρινό υπολογισμό, σε 15 000 ευρώ πλέον ΦΠΑ.
               
            
         Λόγοι αναιρέσεως και κύρια επιχειρήματα
      
      Προς στήριξη της αιτήσεως αναιρέσεως, η Health Information Management προβάλλει τρεις λόγους: (i) προσβολή των δικαιωμάτων άμυνας και του δικαιώματος χρηστής διοικήσεως που κατοχυρώνονται στο άρθρο 41 του Χάρτη των Θεμελιωδών Δικαιωμάτων· (ii) παράβαση της υποχρεώσεως αιτιολογήσεως δυνάμει του άρθρου 296, δεύτερο εδάφιο, ΣΛΕΕ· και (iii) παράβαση και εσφαλμένη εφαρμογή του άρθρου 272 ΣΛΕΕ και, κατά συνέπεια, παραβίαση των αρχών της αμεροληψίας και της αναλογικότητας.